Corbenic
Corbenic ili Corbin je ime mitskog zamka iz legende o Kralju Arthuru u kom se čuvao Sveti gral.

O njemu se počelo pisati u 13. vijeku vezano uz avanture Lancelota u francuskom Ciklusu vulgata. Zatim je o njemu pisao u 15. vijeku i Thomas Malory u svom romanu Le Morte Darthur. Po njemu je zamak - Corbenic bio feud Kralja Ribara i mjesto gdje se rodio vitez Galahad

Nakon Isusove smrti, Josip iz Arimateje je bio zatočen u kamenu grobnicu sličnu svojoj, koju je dao da se u njoj pokopa Isusovo tijelo. U njoj bi skapao od žeđi i gladi, da nije bilo Svetog grala koji mu je svako jutro davao svježu hranu i piće. Kasnije je Josip otputovao u Britaniju sa svojom porodicom i nekoliko sljedbenika. Smjestio se u Ynys Witrin (Glastonbury), ali je Gral pohranio u spektakularni zamak Corbenic, kog su čuvali kraljevi Svetog grala, potomci Josipove kćeri  Anne (Enygeus) i njezina muža Bronsa.

Nekoliko vijekova kasnije zamak Corbenic je potpuno pao u zaborav, ali ne i na dvoru Kralja Arthura, gdje su vjerovali u proročanstvo da će Sveti gral jednog dana biti ponovno pronađen, ali da će to uspjeti samo direktnom potomku Josipa iz Arimateje, najboljem vitezu u zemlji, sposobnom da sjedne na mističnu Opasnu stolicu. Taj vitez pojavio se liku Galahada, Lancelotova sina, zajedno s čudesnom, iako kratkom pojavom samog Svetog grala, pa je započela potraga za otkrivanjem te relikvije.

Tokom mnogo godina uz brojne avanture, vitezovi Okruglog stola prokrstarili su Britanijom s kraja na kraj u potrazi za Corbenicom. Percival ga je otkrio ali kad je ušao u njega zaboravio je pitati tadašnjeg vlasnika - Kralja Ribara  ili Kralja Grala, za Sveti gral pa je ostavio praznih ruku. I Lancelot je dospio do njega, ali nije mogao ući zato što je bio preljubnik, pa se srušio kao pokošen ispred vrata. Lancelot je nakon tog ostao ležati u komi dvadeset i četiri dana, nakon tog se vratio u Camelot. 

Na kraju je to uspjelo Galahadu, kom je dopušten ulazak u Gralovu kapelicu gdje je vidio veliki kalež. 

Ime zamka vjerojatno je izvedeno iz sintagme Corps Benoit (Blagoslovljeno tijelo) ili Cors Benoit (Blagoslovljeni kalež). 

Najviše pretpostavki ima da se taj legendarni zamak nalazio u Llangollenu u sjevernom Walesu.

Izvori

Vanjske veze 

 Corbenic na portalu Gordd Cymru  

Arturijanske legende